Oudword Is Nie Vir Sissies Nie (Sagteband)
148 x 184 mm
In die onrus van die jeugjare het ’n mens soveel stimulasie van buite, soveel plesier om na te jaag en dit voel altyd asof die tyd te min is vir die aktiwiteite wat jy in ’n dag, ’n uur of ’n minuut wil inpas. In jou middeljare bedaar hierdie polsende drang na opwinding en dan vra jy jouself af: “Wie is ek eintlik? Wat maak ek op die aarde?”
En die belangrikste: “Hou ek ooit van myself?”
Dan is dit tyd om jou lewe te vereenvoudig. Kyk opnuut na jou vriendekring, behou slegs dié wat jou opbou en van jou iemand spesiaals maak. As jy hou van lees, soek skrywers wat jou geestelik aanraak, jou intellek stimuleer of verslind boeke wat sommer net jou tone laat krul van mooiheid. Lees gedigte wat jou aangedaan laat of wat jy dalk ná al die jare eers regtig verstaan. Kyk na rolprente wat jou met oorgawe laat lag en huil. Bewonder God se natuur. Dien Hom met vreugde en dankbaarheid. Sê mooi woorde vir jou geliefdes. “Ek het jou lief” is net vier woorde, maar tog dans engele op die musiek daarvan.
You're reviewing: Oudword Is Nie Vir Sissies Nie (Sagteband)